
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 394 

28 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έναρξη λειτουργίας Παραρτημάτων Κέντρου Εξυπη¬ 
ρέτησης Πολιτών (Κ.Ε.Π.). 1 

Τροποποίηση της υπ’ αριθμ. Β7/329 (ΦΕΚ 628/23.6. 
1998) υπουργικής απόφασης που αφορά στο Πρό¬ 
γραμμα Μεταπτυχιακών Σπουδών "Σύγχρονες Μέ¬ 
θοδοι Σχεδιασμού και Ανάλυσης στη Βιομηχανία" 
του Τμήματος Μηχανολόγων Μηχανικών Βιομηχα¬ 
νίας του Πανεπιστημίου Θεσσαλίας. 2 

Αύξηση του ποσού της βασικής μηνιαίας σύνταξης, 
λόγω γήρατος και αναπηρίας των δικαιούχων 
ασφαλισμένων του ΟΑΕΕ-ΤΣΑ και των κατωτάτων 
ορίων των συντάξεων του ιδίου Ταμείου. 3 

Παράταση του χρόνου λειτουργίας της ειδικής νο¬ 
μοπαρασκευαστικής επιτροπής για την εκπόνηση 
Πανελλαδικού σχεδίου χωροταξικής κατανομής 
των Δικαστηρίων παντός βαθμού και δικαιοδο¬ 


σίας . 4 

Συγχώνευση νομικών προσώπων Νεολαίας και Άθλη¬ 
σης Δήμου Ροδίων. 5 

Έγκριση υπερωριών για το προσωπικό στο γραφείο 
Νομάρχη Ημαθίας. 6 

Κύρωση Αναδασμού Αγροκτήματος Αγίας Τριάδος 
Δήμου Σούρπης Ν. Μαγνησίας. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ90/10701/ 
854/17.6.2004 απόφαση του Υπουργού Ανάπτυξης 


(ΦΕΚ 997/Β/6.7.2004). 8 

Διορθώσεις σφαλμάτων στην υπ’ αριθμ. Φ90/10699/ 
852/17.6.2004 απόφαση του Υπουργού Ανάπτυ¬ 
ξης . 9 


ΑΠΟΦΑΣΕΙ Σ 

Αριθ.4787 (1) 

Έναρξη λειτουργίας Παραρτημάτων Κέντρου 
Εξυπηρέτησης Πολιτών (Κ.Ε.Π.). 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Τωνπαρ. 1,2,3,4,5 και 7του άρθρου 31 του Ν. 3013/ 
2002 (ΦΕΚ102/Α71.5.2002) "Αναβάθμιση της πολιτικής 
προστασίας και λοιπές διατάξεις", που αναφέρονται στη 
σύσταση Κέντρων Εξυπηρέτησης Πολιτών. 

β) Της παρ. 5 του άρθρου 11 του Ν. 3146/2003 (ΦΕΚ 
125/Α723.5.2003) "Οργάνωση και άσκηση του εκλογικού 
δικαιώματος των ετεροδημοτών και άλλες διατάξεις", 
σύμφωνα με τις οποίες "οι Οργανωτικές Μονάδες λει¬ 
τουργίας των Κ.Ε.Π. των Νομαρχιακών Διαμερισμάτων 
μεταφέρονται στις Ενιαίες Νομαρχιακές Αυτοδιοικήσεις". 

γ) Του άρθρου 29 Ατού Ν. 1558/1985 (ΦΕΚ137/ Α71985), 
το οποίο προστέθηκε με το άρθρο 27 του Ν.2081/1992 
(ΦΕΚ154/Α71992) και αντικαταστάθηκε με το άρθρο 1, 
παρ. 2α του Ν. 2469/1997 (ΦΕΚ38/Α71997), σχετικά με την 
πρόβλεψη δαπανών σε κείμενο κανονιστικών πράξεων. 

2. Την υπ’ αριθμ. ΔΙΣΚΠΟ/Φ.Ι/οικ. 16685/5.9.2002 (ΦΕΚ 
1159/Β76.9.2002) απόφαση του Υφυπουργού Εσωτερι¬ 
κών, Δημόσιας Διοίκησης και Αποκέντρωσης με θέμα: 
"Ορισμός ημερομηνίας έναρξης λειτουργίας Κέντρων 
Εξυπηρέτησης Πολιτών". 

3. Την υπ’ αριθμ. ΔΙΣΚΠΟ/Φ.1/17187/12.9.2002 (ΦΕΚ 
1190/Β /12.9.2002) απόφαση του Υφυπουργού Εσωτερι¬ 
κών, Δημόσιας Διοίκησης και Αποκέντρωσης "Έναρξη λει¬ 
τουργίας Κέντρων Εξυπηρέτησης Πολιτών σε Ο.Τ.Α.". 

4. Την υπ’ αριθμ. ΔΙΣΚΠΟ/Φ. 1 /25401/2.1.2004 (ΦΕΚ 1/Β7 
5.1.2004) απόφαση του Υφυπουργού Εσωτερικών, Δημό¬ 
σιας Διοίκησης και Αποκέντρωσης "Έναρξη λειτουργίας 
Κέντρων Εξυπηρέτησης Πολιτών". 

5. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί κα¬ 
τά τη ψήφιση των διατάξεων του άρθρου 31 του Ν. 3013/ 
2002, κατά το μέρος που αυτή αφορά τη λειτουργία των 
αναφερομένων στην παρούσα απόφαση Κέντρων Εξυπη¬ 
ρέτησης των Πολιτών. 

6. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ527/Β7 
24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης με θέμα: "Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης", αποφασίζουμε: 

Τροποποιούμε τις υπ’ αριθμ. ΔΙΣΚΠΟ/Φ. 1/16685/ 
5.9.2002 και ΔΙΣΚΠΟ/Φ. 1/17187/ 12.9.2002 αποφάσεις 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, ως προς το μέρος που αφορούν αντίστοιχα, 
τα Κέντρα Εξυπηρέτησης Πολιτών Νομαρχιακού Διαμε¬ 
ρίσματος Αθήνας, της Ενιαίας Νομαρχιακής Αυτοδιοίκη¬ 
σης Αθηνών-Πειραιώς, με ηλεκτρονικό αριθμό 308, του 
Νομαρχιακού Διαμερίσματος Πειραιώς, της Ενιαίας Νο¬ 
μαρχιακής Αυτοδιοίκησης Αθηνών-Πειραιώς, με ηλε¬ 
κτρονικό αριθμό 311 και του Κέντρου Εξυπηρέτησης Πο¬ 
λιτών που λειτουργεί ως παράρτημα του Κέντρου Εξυπη¬ 
ρέτησης Πολιτών του Νομαρχιακού Διαμερίσματος 
Πειραιώς και ορίζουμε το Κέντρο Εξυπηρέτησης Πολιτών 
της Ενιαίας Νομαρχιακής Αυτοδιοίκησης Αθηνών -Πει¬ 
ραιώς, με ηλεκτρονικό αριθμό 1, του οποίου η έναρξη λει¬ 
τουργίας ορίστηκε με την αριθμ. ΔΙΣΚΠΟ/Φ.1/25401/ 
2.1.2004 (ΦΕΚ 1/τ.Β'/5.1.2004) απόφαση του Υφυπουρ¬ 
γού Εσωτερικών, Δημόσιας Διοίκησης και Αποκέντρωσης 
"Έναρξη λειτουργίας Κέντρων Εξυπηρέτησης Πολιτών", 
να λειτουργεί από 18 Μαρτίου 2005 με τρία παραρτήμα¬ 
τα, που θα στεγάζονται ως εξής: 

1. Λεωφόρο Κηφισίας 125-127, Αθήνα 

2. Ακτή Ποσειδώνος 14-16, Πειραιάς 

3. Αριάδνης 2 και Πηνειού 4, Κερατσίνι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. 13135/Β7 (2) 

Τροποποίηση της υπ’ αριθμ. Β7/329 (ΦΕΚ 628/23.6.1998) 
υπουργικής απόφασης που αφορά στο Πρόγραμμα 
Μεταπτυχιακών Σπουδών "Σύγχρονες Μέθοδοι Σχε- 
διασμού και Ανάλυσης στη Βιομηχανία" του Τμήματος 
Μηχανολόγων Μηχανικών Βιομηχανίας του Πανεπι¬ 
στημίου Θεσσαλίας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 
(ΦΕΚ 159τ.Α') "Εκσυγχρονισμός της Ανώτατης Εκπαίδευ¬ 
σης", του άρθρου 16 παρ. 2 του Ν. 2327/1995 (ΦΕΚ 156 

τ.Α') "Εθνικό Συμβούλιο Παιδείας.και άλλες διατάξεις" 

καιτου άρθρου 5παρ 12 γτου Ν. 2916/2001 (ΦΕΚ 114τ.Α') 
"Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής". 

2. Τις διατάξεις του άρθρου 29 Α'του Ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του Ν. 
2081/1992 (ΦΕΚ 154 τ.Α') και αντικαταστάθηκε με την πα¬ 


ράγραφο 2 α του άρθρου 1 του Ν. 2469/1997 (ΦΕΚ 38 
τ.Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β726.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων "Καθορισμός αρμο¬ 
διοτήτων Υφυπουργώντου Υπουργείου Εθνικής Παιδείας 
και Θρησκευμάτων". 

4. Την υπ’ αριθμ. Β7/329 (ΦΕΚ 628/ 23.6.1998 υπουργι¬ 
κή απόφαση) "Έγκριση του Προγράμματος Μεταπτυχια¬ 
κών Σπουδών του Τμήματος Μηχανολόγων Μηχανικών 
Βιομηχανίας του Πανεπιστημίου Θεσσαλίας με τίτλο 
"Σύγχρονες Μέθοδοι Σχεδιασμού και Ανάλυσης στη Βιο¬ 
μηχανία" όπως τροποποιήθηκε με την υπ’ αριθμ. 
107756,118660/Β7 (ΦΕΚ 1578/18.12.2002) υπουργική 
απόφαση. 

5. Το απόσπασμα πρακτικού της Γ.Σ.Ε.Σ. (συνεδρία 
8.9.2004) του Τμήματος Μηχανολόγων Μηχανικών Βιο¬ 
μηχανίας του Πανεπιστημίου Θεσσαλίας. 

6. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Θεσσαλίας (συνεδρία 
28.1.2005). 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Τροποποιούμε την υπ’ αριθμ. Β7/329 (ΦΕΚ 628/ 23.6. 
1998) υπουργική απόφαση του Προγράμματος Μεταπτυ¬ 
χιακών Σπουδών "Σύγχρονες Μέθοδοι Σχεδιασμού και 
Ανάλυσης στη Βιομηχανία", ως ακολούθως: 

Το άρθρο 3 αντικαθίσταται ως εξής: 

«Άρθρο 3 

Μεταπτυχιακοί Τίτλοι 

Το ΠΜΣτου ΤΜΜΒ απονέμει τα εξής Διπλώματα: 

α) Μεταπτυχιακό Δίπλωμα Ειδίκευσης (ΜΔΕ) στις "Σύγ¬ 
χρονες Μεθόδους Σχεδιασμού και Ανάλυσης στη Βιομη¬ 
χανία" με τις εξής κατευθύνσεις: 

1. Ενεργειακά Συστήματα, Βιομηχανικές Διεργασίες και 
Τεχνολογίες Αντιρρύπανσης. 

2. Μηχανική, Υλικά και Κατεργασίες. 

3. Οργάνωση Παραγωγής και Βιομηχανικής Διοίκησης. 

β) Διδακτορικό Δίπλωμα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. Φ10022/οικ. 5227/239 (3) 

Αύξηση του ποσού της βασικής μηνιαίας σύνταξης, λόγω 
γήρατος και αναπηρίας των δικαιούχων ασφαλισμέ¬ 
νων του ΟΑΕΕ-ΤΣΑ και των κατωτάτων ορίων των συ- 
ντάξεωντου ιδίου Ταμείου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2676/1999 (1, Α') 
«Οργανωτική και λειτουργική αναδιάρθρωση των φο- 

ρέων Κοινωνικής Ασφάλισης και άλλες διατάξεις». 

2. Τις διατάξειςτου άρθρου 66του Ν. 2084/1992 (165Α') 
"Αναμόρφωση της Κοινωνικής Ασφάλισης και άλλες δια¬ 
τάξεις" και τις διατάξειςτου άρθρου 33, του Ν. 1902/1990 
(138, Α). 

3. Τις διατάξεις του άρθρου 30, του Ν. 1027/1980 (49, 
Α'), όπως ισχύουν μετά την αντικατάστασή τους με το άρ¬ 
θρο 7, του Ν. 1275/1982 (100, Α') και μετά την προσθήκη 
του άρθρου 43, του Ν. 1469/1984 (111, Α'). 

4. Τις διατάξεις του Ν. 1558/1985 " Κυβέρνηση και Κυ¬ 
βερνητικά Όργανα " (137, Α'), το Π.Δ. 121/2004 "Διορι¬ 
σμός Υπουργών και Υφυπουργών" (84, Α) και την αρ. 
Υ1 /10.3.2004 απόφαση του Πρωθυπουργού "Μεταβολή 
τίτλων Υπουργείων και καθορισμός της σειράς των 
Υπουργείων" (513, Β'). 

5. Την υπ’ αριθμ. 80015/22.4.2004 (598, Β') απόφαση 
του Πρωθυπουργού και του Υπουργού Απασχόλησης και 
Κοινωνικής Προστασίας "Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστα¬ 
σίας". 

6. Το Π.Δ. 213/1992 "Οργανισμός της Γενικής Γραμμα¬ 
τείας Κοινωνικών Ασφαλίσεων" (102, Α'). 

7. Το Π.Δ. 372/1995 "Μεταφορά της Γενικής Γραμμα¬ 
τείας Κοινωνικών Ασφαλίσεων στο Υπουργείο Εργασίας 
και Κοινωνικών Ασφαλίσεων" (201, Α'). 

8. Το υπ’ αριθμ. 8323/87/3.3.2005 έγγραφο του Υπουρ¬ 
γείου Οικονομίας και Οικονομικών. 

9. Την υπ’ αριθμ. 360/3/22.11.2004 απόφαση του Δ/κου 
Συμβουλίου του ΟΑΕΕ-ΤΣΑ. 

10. Το υπ’ αριθμ. 1303/16/23.2.2005 υπηρεσιακό ση¬ 
μείωμα της Δ/νσης Αναλογιστικών Μελετών της Γενικής 
Γραμματείας Κοινωνικών Ασφαλίσεων. 

11. Τις διατάξειςτου άρθρου 1 του Ν. 2469/1997 (Α38), 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη σε βάρος του Κρατικού 
Προϋπολογισμού, αλλά σε βάρος του Προϋπολογισμού 
του ΤΣΑ ύψους 11.757.000,76 ευρώ γιατοτρέχον οικονο¬ 
μικό έτος. 

Η δαπάνη αυτή θα καλυφθεί από τις πιστώσεις των Κ.Α. 
0611, 0614, 0615, 0617, 0618, 0636, 0637 και 0644 του 
Προϋπολογισμού 2004 του Κλάδου σύνταξης του ΤΣΑ, 
συνολικού ύψους 318.379.500,00 ευρώ. 

12. Τις διατάξεις της παρ. 3 του άρθρου 22 του Ν. 2362/ 
1995, αποφασίζουμε: 

1. Από 1.1.2005 οι συντάξεις του ΤΣΑ αυξάνονται κατά 
ποσοστό 4%. 

2. Τα κατώτατα όρια συντάξεων, προκειμένου περί πα¬ 
λαιών ασφαλισμένων καθορίζονται σε 357 ευρώ το μήνα 
για τις συντάξεις γήρατος και αναπηρίας και σε 300 ευρώ 
το μήνα για τις συντάξεις λόγω θανάτου. 

3. Το ποσό της βασικής μηνιαίας σύνταξης λόγω γήρα¬ 
τος ή αναπηρίας, καθορίζεται σε 243 ευρώ, που αντιστοι¬ 
χεί σε 15 συντάξιμα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 


Αριθ. 19744 (4) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής για την εκπόνηση Πανελλα¬ 
δικού σχεδίου χωροταξικής κατανομής των Δικαστη¬ 
ρίων παντός βαθμού και δικαιοδοσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 82922/16.7.2004 απόφαση τροποποί¬ 
ησης της ανωτέρω επιτροπής (ΦΕΚ Β' 1119), όπως συ¬ 
μπληρώθηκε με την υπ’ αριθμ. 118335/5.10.2004 (ΦΕΚ Β' 
1530) όμοια. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 25.2.2005 έγ¬ 
γραφο του προέδρου αυτής. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη 10.496,00 € σε βάρος του προ¬ 
ϋπολογισμού του ΤΑΧΔΙΚ, αποφασίζουμε: 

Την παράταση μέχρι 30.4.2005 του χρόνου λειτουργίας 
της ειδικής νομοπαρασκευαστικής επιτροπής για την εκ¬ 
πόνηση Πανελλαδικού σχεδίου χωροταξικής κατανομής 
των Δικαστηρίων παντός βαθμού και δικαιοδοσίας, προ¬ 
κειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 2524 (5) 

Συγχώνευση νομικών προσώπων Νεολαίας και Άθλησης 
Δήμου Ροδίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/1995. 

2. Τις διατάξεις των άρθρων 14 του Ν. 2880/2001 και 26 
παρ. 4τουΝ. 3013/2002. 

3. Την υπ’ αριθμ. 41/2005 απόφαση του Δημοτικού Συμ¬ 
βουλίου Ροδίων, αποφασίζουμε: 

Εγκρίνουμε την συγχώνευση των νομικών προσώπων 
Νεολαίας και Άθλησης του Δήμου Ροδίων ως εξής: 

Άρθρο Ιο 

Συγχωνεύονται τα δημοτικά νομικά πρόσωπα δημοσίου 
δικαίου του Δήμου Ροδίων με το όνομα: 1) "ΔΗΜΟΤΙΚΟΣ 
ΟΡΓΑΝΙΣΜΟΣ ΝΕΟΛΑΙΑΣ ΚΑΙ ΑΘΛΗΣΗΣ ΔΗΜΟΥ ΡΟ¬ 
ΔΙΩΝ" (αποφ. 8001/1990 Νομάρχη Δωδ/σου ΦΕΚ Β' 
359/1990 και αποφ. 1744/1995 Περιφ. Δ/ντή Δωδ/σου 
ΦΕΚ Β' 127/1995) 2) ΑΘΛΗΤΙΚΟ ΔΗΜΟΤΙΚΟ ΚΕΝΤΡΟ 
"ΚΑΛΛΙΠΑΤΕΙΡΑ" (αποφ. 4688/2001 Γεν. Γραμμ. Περιφ. Ν. 
Αιγαίου ΦΕΚ Β'731/2001), 3) "ΒΕΝΕΤΟΚΛΕΙΟ ΔΗΜΟΤΙΚΟ 
ΚΛΕΙΣΤΟ ΓΥΜΝΑΣΤΗΡΙΟ" (αποφ. 4690/2001 Γεν. Γραμμ. 
Περιφ. Ν. Αιγαίου ΦΕΚ Β' 731/2001), 4) ΕΘΝΙΚΟ ΣΤΑΔΙΟ 
ΡΟΔΟΥ "Ο ΔΙΑΓΟΡΑΣ" (αποφ. 4689/2001 Γεν. Γραμματέα 
Περιφ. Ν. Αιγαίου ΦΕΚ Β' 731/2001), και συνιστάται στο 
Δήμο Ροδίωντου Νομού Δωδεκανήσου, ίδιο και ενιαίο νο¬ 
μικό πρόσωπο δημοσίου δικαίου με το όνομα "ΔΗΜΟΤΙ¬ 
ΚΟΣ ΟΡΓΑΝΙΣΜΟΣ ΝΕΟΛΑΙΑΣ ΚΑΙ ΑΘΛΗΣΗΣ ΔΗΜΟΥ 
ΡΟΔΙΩΝ" (άρθρα 26α και 203 του Π.Δ. 410/1995 όπως σή¬ 
μερα ισχύουν). 

Άρθρο 2ο 

1) Η προαγωγή και ανάπτυξη της σωματικής, πνευματι¬ 
κής, πολιτιστικής, ηθικής και αισθητικής αγωγής των κα¬ 
τοίκων και ιδιαίτερα των παιδιών και των νέων του Δήμου 
Ροδίων. 

2) Η επιστημονική αντιμετώπιση και επίλυση των ειδικών 
προβλημάτων επικοινωνίας και σχέσεων των μελών των 
οικογενειών και ειδικότερα των σχέσεων γονέων - παι¬ 
διών, και κάθε είδους ζητημάτων και προβλημάτων αφο¬ 
ρούν την νεολαία. 

3) Η δημιουργική απασχόληση και ψυχαγωγία των παι¬ 
διών και των νέων στον ελεύθερο χρόνο τους, η ενημέρω¬ 
ση στις σύγχρονες επιστημονικές και τεχνολογικές μεθό¬ 
δους, γνώσης και παραπληροφόρησης, η διάδοση του 
πολιτισμού και της ιστορίας του τόπου, η ενθάρρυνση της 
συνεργασίας, της αυτενέργειας, της πρωτοβουλίας, της 
διορατικότητας και της ευγενούς άμιλλας, καθώς επίσης 
η ενθάρρυνση της ενεργητικής συμμετοχής στα προ¬ 
γράμματα του Οργανισμού και του Δήμου ή άλλων φορέ¬ 
ων τους αφορούν. 

4) Η μελέτη των τρόπων και των μέσων για την προσαρ¬ 
μογή των παιδιών και των νέων στο κοινωνικό σύνολο ως 
συνειδητοί και ενεργητικοί δημοκρατικοί πολίτες. 

5) Η ανάπτυξη του σχολικού, εξωσχολικού και μαζικού 
αθλητισμού και η οργάνωση σ' αυτό κάθε είδους αθλητι¬ 
κών δραστηριοτήτων. 

6) Η καλλιέργεια των σωματικών και πνευματικών ικα¬ 
νοτήτων, η καλλιέργεια φίλαθλου αγωνιστικού πνεύμα¬ 
τος, μακριά από φανατισμούς και ανταγωνισμούς. 

7) Η προώθηση προγραμμάτων μελετών, κατασκευών, 
συντήρησης και εκσυγχρονισμού αθλητικών χώρων, 
εγκαταστάσεων και υποδομών. 

8) Η προώθηση της επικοινωνίας και της συνεργασίας 
με φορείς και υπηρεσίες που ασκούν ίδιο ή παρεμφερές 
κοινωνικό έργο, αθλητικούς, πολιτιστικούς, κοινωνικούς, 
επιστημονικούς συλλόγους και κάθε άλλο φορέα στα 
πλαίσια των παραπάνω σκοπών και επιδιώξεων (ανάληψη 
κοινών προγραμμάτων, μελέτες, προγραμματικές συμ¬ 
βάσεις, διοργάνωση αγώνων, τουρνουά κ.λ.π.). 

9) Ο Οργανισμός έχει βασικά σκοπό την δημιουργία, κα¬ 
τασκευή, ίδρυση, συντήρηση και λειτουργία, σταδίων, 
ανοικτών και κλειστών αθλητικών κέντρων, γυμναστη¬ 
ρίων, χώρων αθλοπαιδιών και γυμναστικής και γενικότε¬ 
ρα χώρων άθλησης και αθλητικών υποδομών του Δήμου 
Ροδίων. 

Άρθρο 3ο 

Το νομικό πρόσωπο επιδιώκει την εξυπηρέτηση του 
σκοπού του μετά εξής μέσα: 

α) Με την κατασκευή, ίδρυση, συντήρηση και λειτουρ¬ 
γία πολιτιστικών και ψυχαγωγικών χώρων νεολαίας, χώ¬ 
ρων άθλησης, αθλητικών κέντρων και αθλητικών υποδο¬ 
μών (πνευματικά κέντρα νεολαίας με βιβλιοθήκες και χώ¬ 
ρους αναψυχής και δημιουργικής απασχόλησης του 
ελεύθερου χρόνου, γυμναστήρια, στάδια, προπονητήρια 
κ.α.) που θα στελεχωθούν και θα λειτουργούν ορθολογι¬ 
κά σε κάθε επίπεδο, στο κέντρο και στις συνοικίες της πό¬ 
λης. 

β) Με την κατάρτιση και εκτέλεση μελετητικών, κατα¬ 
σκευαστικών, επισκευαστικών έργων και προγραμμάτων. 

γ) Με τη συνεργασία με κρατικούς και ιδιωτικούς φο¬ 


ρείς, άλλους παρεμφερείς οργανισμούς, άλλους ΟΤΑ κά¬ 
θε βαθμίδας, ευρωπαϊκούς και διεθνείς οργανισμούς, για 
τη μελέτη, χρηματοδότηση, εκτέλεση μελετών, έργων, 
προγραμμάτων και προγραμματικών συμβάσεων στα πα¬ 
ραπάνω πλαίσια. 

δ) Με την προμήθεια σύγχρονου εξοπλισμού και τη δη¬ 
μιουργία και ενίσχυση των απαιτουμένων υποδομών. 

ε) Μετην επιμόρφωση και εκπαίδευση του προσωπικού. 

στ) Με τη σύσταση από το Διοικητικό Συμβούλιο επί μέ¬ 
ρους επιτροπών, συγκροτούμενων και από εκπροσώ¬ 
πους φορέων και από πρόσωπα με ειδικές γνώσεις και 
εμπειρία, που θα επεξεργάζονται θέματα, θα εισηγούνται 
και θα γνωματεύουν προς το Διοικητικό Συμβούλιο. 

ζ) Με τη δημιουργία κάθε μορφής δραστηριότητας που 
στοχεύει στην προώθηση των σκοπών του νομικού προ¬ 
σώπου. 

Άρθρο 4ο 

Το νομικό πρόσωπο διοικείται από Διοικητικό Συμβού¬ 
λιο, που αποτελείται από έντεκα (11) μέλη, τα οποία μαζί 
με τους αναπληρωτές τους ορίζονται από το Δημοτικό 
Συμβούλιο και αποτελείται από: 

α) Πρόεδρο τον Δήμαρχο Ρόδου, εκτός αν ο Δήμαρχος 
ορίσει ως Πρόεδρο του Διοικητικού Συμβουλίου άλλο μέ¬ 
λος αιρετό ή μη. 

β) Δύο (2) Δημοτικούς Συμβούλους ή τρεις (3) Δημοτι¬ 
κούς Συμβούλους αν ο Δήμαρχος ορίσει άλλον ως Πρόε¬ 
δρο. Ένας από τους δημοτικούς συμβούλους ορίζεται 
από τη μειοψηφία. 

γ) Επτά (7) δημότες ή κατοίκους του Δήμου Ροδίων, με 
ανάλογη επαγγελματική, η κοινωνική δράση ή ειδικές 
γνώσεις ανάλογα με τον σκοπό του νομικού προσώπου. 

δ) Ένα (1) εκπρόσωπο των εργαζομένων στο νομικό 
πρόσωπο, που θα υποδεικνύεται με τον αναπληρωτή του 
από ειδική συνέλευση των εργαζομένων, στην οποία 
παίρνει μέρος το σύνολο των εργαζομένων στο νομικό 
πρόσωπο. 

Το Διοικητικό Συμβούλιο εκλέγει από τα αιρετά μέλη 
του τον Αντιπρόεδρο. 

Η θητεία των μελών του Διοικητικού Συμβουλίου, είναι 
διετής και λήγει πάντοτε με την εγκατάσταση του νέου 
Δ.Σ. 

Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Άρθρο 5ο 

Για κάθε Χώρο Άθλησης επί μέρους Γυμναστηρίου ή 
Σταδίου όπως είναι σήμερα 1) το αθλητικό κέντρο "Καλλι- 
πάτειρα" 2) το κλειστό γυμναστήριο "Βενετόκλειο 11 , 3) το 
στάδιο "Εθνικό Στάδιο Ο ΔΙΑΓΟΡΑΣ ", 4) το αθλητικό κέ¬ 
ντρο Αγίων Αποστόλων, ορίζεται από το Διοικ. Συμβούλιο 
Επιτροπή Εποπτείας, η οποία θα αποτελείται από 5 μέλη, 
ένα από τα οποία θα ορίζεται Πρόεδρος με απόφαση του 
Διοικητικού Συμβουλίου. Έργο της Επιτροπής είναι να 
συνδράμει συμβουλευτικά και να εισηγείται προς το Δι- 
οικ. Συμβούλιο κάθε θέμα που αφορά τη λειτουργία του 
συγκεκριμένου αθλητικού χώρου όπως βελτίωση εγκατα¬ 
στάσεων, επίπεδο υπηρεσιών, εκτέλεση προγραμμάτων 
και εκδηλώσεων κ.λ.π. 

Άρθρο 6ο 

Πόροι του Νομικού Προσώπου είναι: 

α) Προβλεπόμενες πιστώσεις του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, της Γενι¬ 
κής Γραμματείας Αθλητισμού του Υπουργείου Πολιτι¬ 
σμού, του Υπουργείου Αιγαίου και Νησιωτικής Ανάπτυ¬ 
ξης, και της Περιφέρειας Νοτίου Αιγαίου, για την κάλυψη 
των δαπανών λειτουργίας και συντήρησης δημοτικών 
αθλητικών χώρων, δαπανών μισθοδοσίας προσωπικού 
κ.λ.π. (άρθρο26απαρ. 6του Π.δ. 410/1995, άρθρο25του 
Ν. 1828/1989 όπως εκάστοτε ισχύει). 

β) Ετήσια επιχορήγηση του Δήμου Ροδίων που δεν μπο¬ 
ρεί να προσδιορισθεί. 

γ)Λοιπές επιχορηγήσεις και επιδοτήσεις από το Κρά¬ 
τος, την Ευρωπαϊκή Ένωση κρατικούς και διεθνείς οργα¬ 
νισμούς. 

δ)Κάθε είδους εισφορές, δωρεές, εισοδήματα, κληρο¬ 
νομιές, κληροδοσίες. 

ε)Εισπράξεις από παρεχόμενες υπηρεσίες. 

στ) Πρόσοδοι από την περιουσία του καθώς και από την 
περιουσία του Δήμου Ρόδου που η κυριότητα ή η χρήση 
της θα εκχωρηθεί. 

ζ) Τα έσοδα απάτην εκμετάλλευση κινητής και ακίνητης 
περιουσίας, κτιρίων, γηπέδων, αθλητικών εγκαταστάσε¬ 
ων κ.λ.π. 

η) Το εκάστοτε νομοθετικά ισχύον ποσοστό επί των ει¬ 
σπράξεων κάθε φύσεως τελούμενων αθλητικών αγώνων, 
εκδηλώσεων κ.λ.π. 

θ) Κάθε άλλη νόμιμη παροχή από κάθε άλλη πηγή. 

Άρθρο 7ο 

Περιουσία του νομικού προσώπου είναι όλη η σημερινή 
κινητή και ακίνητη περιουσία των συγχωνευομένων νομι¬ 
κών προσώπων (άρθρο 14 παρ. 2 του Ν. 2880/2001, άρ¬ 
θρα 26 Α και 203 παρ. 6 του Π.Δ. 410/1995, ως ισχύουν) 
που εκχωρείται με το παρόν κατά κυριότητα και χρήση 
στο συγχωνευθέν νομικό πρόσωπο, καθώς και κάθε άλλη 
περιουσία που θ' αποκτήσει με κάθε νόμιμο τρόπο. 

Άρθρο 8ο 

Οι διατάξεις του Κώδικα Δήμων και Κοινοτήτων που 
αφορούν τους δημοτικούς αθλητικούς χώρους και τα δη¬ 
μοτικά νομικά πρόσωπα (άρθρο 26α και 203 Π.Δ. 
410/1995, όπως εκάστοτε ισχύουν), εφαρμόζονται για τη 
διοίκηση και διαχείριση του νομικού προσώπου, την λει¬ 
τουργία του Διοικητικού Συμβουλίου και την εποπτεία, 
τους πόρους και γενικά για την οικονομική και διοικητική 
λειτουργία του νομικού προσώπου. 

Άρθρο 9ο 

Ο Κανονισμός Λειτουργίας και η διάρθρωση των υπη¬ 
ρεσιών των νομικών προσώπων (Ο.Ε.Υ), θαπροβλεφθούν 
από αντίστοιχες πράξεις που νομότυπα θα εγκριθούν και 
θα ισχύσουν, μεταβατικά δε θα ισχύουν οι μέχρι σήμερα 
ισχύοντες του Δ.Ο.Ν.Α, με συμπλήρωση όταν είναι απα¬ 
ραίτητο των λοιπών συγχωνευθέντων νομικών προσώ¬ 
πων. 

Άρθρο 10ο 

Έδρα του νομικού προσώπου είναι ο Δήμος Ροδίων. 

Σε περίπτωση κατάργησης του παρόντος Ν .Π .Δ.Δ. η πε¬ 
ριουσία αυτού θα περιέλθει στο Δήμο Ροδίων. 


Από τη δημοσίευση της απόφασης για την συγχώνευση 
στην Εφημερίδα της Κυβερνήσεως το νέο νομικό πρόσω¬ 
πο, στο οποίο συγχωνεύθηκαντα άλλα, υποκαθίσταται αυ¬ 
τοδικαίως και χωρίς καμία άλλη διατύπωση, σε όλα εν γέ- 
νει τα δικαιώματα και τις υποχρεώσεις των συγχωνευθέ¬ 
ντων νομικών προσώπων εξομοιούμενο με καθολικό 
διάδοχο. Οι θέσεις του προσωπικού που υπηρετεί στα πα¬ 
ραπάνω δημοτικά ή κοινοτικά νομικά πρόσωπα μεταφέρο- 
νται αυτοδικαίως στο νέο δημοτικό ή κοινοτικό πρόσωπο. 
Στις θέσεις αυτές με απόφαση του διοικητικού συμβουλί¬ 
ου εντάσσεται το προσωπικό με την ίδια σχέση με την 
οποία υπηρετούσε στα συγχωνευόμενα νομικά πρόσωπα. 

Οι εκκρεμείς δίκες συνεχίζονται από το νέο νομικό πρό¬ 
σωπο και χωρίς καμία ειδικότερη διατύπωση για τη συνέ¬ 
χιση από αυτό (άρθρο 203 παρ. 6 του Π.Δ. 410/1995, ως 
ισχύει). 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Ρόδου 
ύψους 1.000.000 ευρώ για το τρέχον έτος 2005 και για κα¬ 
θένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ρόδου ύψους 1.000.000 € με 
στοιχεία Κ.Α. 6713/500.000, Κ.Α. 6715.05, 430.000 €, 
6715.10, 70.000 €. Για τα επόμενα τέσσερα (4) οικονομι¬ 
κά έτη η δαπάνη δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 9 Μαρτίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 99 (6) 

Έγκριση υπερωριών για το προσωπικό στο γραφείο 
Νομάρχη Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Το άρθρο 16του Ν. 3205/2003 περί υπερωριακής ερ¬ 
γασίας. 

2. Την υπ’ αριθμ. 94/25.2.2005 απόφαση με την οποία 
συγκροτήθηκε συνεργείο υπαλλήλων του Γ ραφείο Νο¬ 
μάρχη που απασχολούνται για την αντιμετώπιση έκτα¬ 
κτων υπηρεσιακών αναγκών. 

3. Την ανάγκη αντιμετώπισης των υπηρεσιακών ανα¬ 
γκών του Νομάρχη Ημαθίας, αποφασίζουμε: 

Εγκρίνουμε την εκτέλεση υπερωριακής εργασίας απο¬ 
γευματινής σε 900 ώρες, νυκτερινής σε 180 ώρες, εξαι¬ 
ρέσιμων ημερών σε 96 ώρες για 3 υπαλλήλους του γρα¬ 
φείου Νομάρχη κατά το Α' εξάμηνο του 2005προκειμένου 
να αντιμετωπισθούν έκτακτες υπηρεσιακές ανάγκες, για 
το Α' εξάμηνο του 2005 συνολικής δαπάνης 4.746,93 €. 

Η δαπάνη βαρύνει τοντακτικό προϋπολογισμό της Ν.Α. 
Ημαθίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 25 Φεβρουάριου 2005 

Ο Νομάρχης 
ΓΙΑΝΝΗΣ ΣΠΑΡΤΣΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3350 (7) 

Κύρωση Αναδασμού Αγροκτήματος Αγίας Τριάδος 
Δήμου Σούρπης Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του Ν. 674/1977 άρθρο 15 & 1. 

2. Τη σχετική εισήγηση της Δ/νης Αγροτικής Ανάπτυξης 
Μαγνησίας, αποφασίζουμε: 

Κυρούμετο νέο κτηματικό καθεστώς που διαμορφώθη¬ 
κε με τον αναδασμό το έτος 2005, στη κτηματική περιοχή 
Αγίας Τ ριάδος Δήμου Σούρπης, όπως αυτό απεικονίζεται 
στους συνταχθέντες, από την Επιτροπή Αναδασμού, κτη- 
ματολογικούς πίνακες και διαγράμματα της περιοχής αυ- 
τής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 9 Μαρτίου 2003 

Ο Νομάρχης 
ΙΩΑΝΝΗΣ ΠΡΙΝΤΖΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπ’ αριθμ. Φ90/10701/854/17.6.2004 απόφαση του 
Υπουργού Ανάπτυξης με θέμα "Επανασύσταση Ομάδας 
Εργασίας με αντικείμενο τον προσδιορισμό της αξιοπι¬ 
στίας και της απόδοσης ενεργειακού εξοπλισμού και 
ενεργειακών προϊόντων στο πλαίσιο της Δράσης 3.1.2 
του Μέτρου 3.1 του Ε.Π.Α.Ν. Γ ΚΠΣ 2000-2006", που δη- 
μοσιεύθηκε στο ΦΕΚ 997/Β/6.7.2004, σελίδα 12609, γίνε¬ 
ται η εξής διόρθωση σφάλματος: 


Σελίδα 12609, στήλη (β), στίχος 1ος έκτων κάτω, αντί 
του εσφαλμένου «Η αμοιβή των Μελών και Εμπειρογνω¬ 
μόνων...", γράφεται το ορθό "Η αμοιβή των Μελών, Εμπει¬ 
ρογνωμόνων και της γραμματέως.». 

(Από το Υπουργείο Ανάπτυξης) 

-♦- 

(9) 

Στην υπ’ αριθμ. Φ90/10699/852/ 17.6.2004 υπουργική 
απόφαση του Υπουργού Ανάπτυξης με θέμα "Επανασύ¬ 
σταση Ομάδας Εργασίας με αντικείμενο τα ειδικά καθε¬ 
στώτα ενίσχυσης ενεργειακών επενδύσεων στο πλαίσιο 
της Δράσης 2.1.4 του Μέτρου 2.1 του Επιχειρησιακού 
Προγράμματος Ανταγωνιστικότητας Γ ΚΠΣ 2000-2006, 
αρμοδιότητας του Υπουργείου Ανάπτυξης", που δημοσι- 
εύθηκε στο ΦΕΚ 997/Β/6.7.2004, σελίδα 12607, γίνονται 
οι εξής διορθώσεις σφαλμάτων: 

(α) Στη σελίδα 12608, στήλη (α), στίχοι 32ος έως και 
34ος έκτων άνω, αντί του εσφαλμένου "1. Νομίδης Δημή- 
τρης, Προϊστάμενος του Τμήματος Εξοικονόμησης Ενέρ¬ 
γειας της Δ/νσης. 2. Ανανεώσιμων Πηγών και Εξοικονό¬ 
μησης Ενέργειας", γράφεται το ορθό "1. Νομίδης Δη- 
μήτρης, Προϊστάμενος του Τμήματος Εξοικονόμησης 
Ενέργειας της Δ/νσης Ανανεώσιμων Πηγών και Εξοικο¬ 
νόμησης Ενέργειας" και αναριθμούνται κατάλληλα τα 
επόμενα εδάφια. 

(β) Στη σελίδα 12608, στήλη (α), στίχος 2ος έκτων κά¬ 
τω, αντί του εσφαλμένου "Η αμοιβή των Μελών και Εμπει¬ 
ρογνωμόνων της Ομάδας Εργασίας...", γράφεται το ορ¬ 
θό "Η αμοιβή των Μελών, Εμπειρογνωμόνων και της 
γραμματέως της Ομάδας Εργασίας...». 

(Από το Υπουργείο Ανάπτυξης) 






5468 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ : νννννν.θί.ςτ - θ-ιτιθΜ: \λ/θ5γπ351θγ @ θΙ.^ι" 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοηπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊπίειτιεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























